पाएं अपने शहर की ताज़ा ख़बरें और फ्री ई-पेपरडाउनलोड करें
गुना। जिले में निरंतर कोरोना के केस में बढ़ोतरी हो रही है। परेशानी वाली बात यह है की अब संक्रमण ग्रामीण इलाकों में फ़ैल रहा है। पिछले तीन दिनों में शहरी क्षेत्र से ३ गुना ज्यादा केस ग्रामीण इलाकों में आये हैं। इसी के चलते पंचायत एवं ग्रामीण विकास विभाग मंत्री महेंद्र सिंह सिसोदिया खुद ग्रामीण इलाकों में निकले। यहाँ उन्होंने ग्रामीणों से मास्क लगाने और सोशल डिस्टेंसिंग का सख्ती से पालन करने की अपील की। मंत्री महेंद्र सिंह सिसोदिया शनिवार को बमोरी विधानसभा के कई गावों में पहुंचे। इस दौरान वे खुद ही माइक लेकर अनाउंसमेंट करते नजर आये। लगभग ३ दर्जन गावों का उन्होंने इस दौरान दौरा किया। माइक के जरिये वे ग्रामीणों से मास्क लगाने और शारीरिक दुरी का पालन करते नजर आये। जहाँ भी उन्हें ग्रामीण बिना मास्क के दिखाई दिए , मंत्री सिसोदिया ने उन्हें टोका और इस बीमारी की गंभीरता के बारे में बताया। उन्होंने ग्रामीणों को समझाइश दी की अब यह बीमारी हवा के माध्यम से नहीं फ़ैल रही है। हमें और ज्यादा सतर्कता बरतने की जरुरत है। उन्होंने कहा की अपने संजू भैया की बात मानो और मुँह को ढँक कर रखो। अनाउंसमेंट करते हुए वे काईन गावों में घूमे। इसी दौरान उन्होंने गावों में हुए विकास कार्यों की जानकारी भी ग्रामीणों से ली। गर्मी के दौरान पेयजल की समस्या को लेकर कई गावों में हैंडपंप लगाए गए है। भ्रमण के दौरान उन्होंने ग्रामीणों से पेयजल की उपलब्धता की भी जानकारी ली ।
ग्रामीण इलाकों में बढे मरीज पिछले तीन दिनों से ग्रामीण इलाकों में ज्यादा मरीज मिल रहे हैं। शहरी क्षेत्र के मुकाबले गाओं में तीन गुना ज्यादा केस निकल रहे हैं । आरोन क्षेत्र के पनवाड़ी हाट और देवरी गावों ए हॉट स्पॉट बन गए हैं। यहाँ कुल आबादी के 1 प्रतिशत मरीज कोरोना पॉजिटिव हो गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn